
Parengto sprendimo projekto tikslai ir uždaviniai:
Sprendimo tikslas ‒ pakeisti Šiaulių miesto savivaldybei nuosavybės teise priklausančio ir patikėjimo teise valdomo turto nuomos tvarkos aprašą, patvirtintą Šiaulių miesto savivaldybės tarybos 2022 m. spalio 6 d. sprendimu Nr. T-376 „Dėl  Šiaulių miesto savivaldybei nuosavybės teise priklausančio ir patikėjimo teise valdomo turto nuomos tvarkos aprašo patvirtinimo“.
Dabartinis sprendimo projekte aptariamų klausimų reguliavimas:
Lietuvos Respublikos valstybės ir savivaldybių turto valdymo, naudojimo ir disponavimo juo įstatymas (toliau – Įstatymas) nustato valstybės ir savivaldybių turto valdymo, naudojimo ir disponavimo juo tvarką ir sąlygas, valstybės ir savivaldybių institucijų įgaliojimus šioje srityje tiek, kiek to nereglamentuoja kiti šio turto valdymo ir (ar) naudojimo, ir (ar) disponavimo juo įstatymai. 
Šiaulių miesto savivaldybės taryba 2022 m. spalio 6 d. sprendimu Nr. T-376 patvirtino Šiaulių miesto savivaldybei nuosavybės teise priklausančio ir patikėjimo teise valdomo turto nuomos tvarkos aprašą (toliau – Aprašas), kuris reglamentuoja Šiaulių miesto savivaldybei (toliau – Savivaldybė) nuosavybės teise priklausančio ir patikėjimo teise valdomo turto, kuris gali būti perduodamas nuomos pagrindais valdyti ir naudotis tvarką.
Sprendimo projekte numatyta: 
Priėmus sprendimą, Šiaulių miesto savivaldybės tarybos 2022 m. spalio 6 d. sprendimu Nr. T-376 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto nuomos tvarkos aprašo patvirtinimo“, atliekamas pakeitimas patvirtintame Šiaulių miesto savivaldybei nuosavybės teise priklausančio ir patikėjimo teise valdomo turto nuomos tvarkos apraše:
1.1. Pakeisti Aprašo 67 punktą ir jį išdėstyti taip: 
„67. Metinis patalpų ir pastatų nuompinigių dydis apskaičiuojamas pagal formulę: N = V x K(v) x K(i) / T, kur:“
1.2. Pakeisti Aprašo 67.1. papunktį ir jį išdėstyti taip:
„67.1. N – metinis patalpų ir pastatų vieno kubinio metro nuompinigių dydis;“
1.3. Pakeisti Aprašo 68 punktą ir jį išdėstyti taip:
„68. Mėnesinis patalpų ir pastatų vieno kubinio metro nuompinigių dydis, apskaičiuojamas pagal formulę: N(mk) = N / 12, kur:
68.1. N(mk) – mėnesinis patalpų ir pastatų vieno kubinio metro nuompinigių dydis;
68.2. N – metinis patalpų ir pastatų vieno kubinio metro nuompinigių dydis“;
1.4. Papildyti Aprašą nauju 681. punktu ir jį išdėstyti taip:
„681. Perskaičiuojant patalpų ir pastatų vieno kubinio metro nuompinigių dydį į vieno kvadratinio metro nuompinigių dydį, vieno kubinio metro nuompinigių dydis dauginamas iš patalpos aukščio (H).“
1.5. Pakeisti Aprašo 69 punktą ir jį išdėstyti taip: 
„69. Metinis kilnojamojo turto ir inžinerinių statinių (aikštelių), nuompinigių dydis apskaičiuojamas pagal formulę N = L x 1 / T x Ki, kur:
69.1. N – metinis kilnojamojo turto ir inžinerinių statinių (aikštelių) nuompinigių dydis;
69.2. L – išnuomojamo kilnojamojo turto ir inžinerinių statinių (aikštelių) įsigijimo kaina;
69.3. T – maksimalus turto nusidėvėjimo normatyvas, nurodytas Aprašo 4 priede, parinktas pagal maksimalius turto nusidėvėjimo normatyvus;
69.4. Ki – nuomotojo parinktas nuompinigių dydžio koregavimo koeficientas, priklausomai nuo turto būklės:
69.4.1. Ki = 1-1,3 (taikomas labai geros ir geros būklės turtui, kurio nusidėvėjimas neviršija 30 proc.);
69.4.2. Ki = 1-0,7 (taikomas vidutinės būklės turtui, kurio nusidėvėjimas viršija 30 proc., bet neviršija 60 proc.);
69.4.3. Ki = 0,7-0,5 (taikomas patenkinamos ir blogos būklės turtui, kurio nusidėvėjimas daugiau kaip 60 proc.);
69.5. Mėnesinis kilnojamojo turto ir inžinerinių statinių (aikštelių), nuompinigių dydis apskaičiuojamas pagal formulę Nm = N / 12, kur:
69.5.1. Nm – mėnesinis kilnojamojo turto ir inžinerinių statinių (aikštelių) nuompinigių dydis;
69.5.2. N -  metinis kilnojamojo turto ir inžinerinių statinių (aikštelių) nuompinigių dydis“.
1.6. Pakeisti Aprašo 71 punktą ir jį išdėstyti taip:
„71. Nuompinigių dydis, apskaičiuotas pagal turto nuompinigių dydžio nustatymo formules (Aprašo 67–69 punktai), turto valdytojo sprendimu gali būti didinamas arba mažinamas atsižvelgus į išnuomojamo turto paklausą ir rinkos kainas“. 
Priėmus sprendimą, keičiami ar pripažįstami negaliojančiais teisės aktai:
Priėmus sprendimą, Šiaulių miesto savivaldybės tarybos 2022 m. spalio 6 d. sprendimu Nr. T-376 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto nuomos tvarkos aprašo patvirtinimo“ patvirtintas Šiaulių miesto savivaldybei nuosavybės teise priklausančio ar patikėjimo teise valdomo materialiojo turto nuomos tvarkos aprašas bus pakeisti 67. punktas, 67.1. papunktis, 69. punktas, 71. punktas, papildytas aprašas nauju 681. punktu. 
Sprendimui įgyvendinti reikalingi priimti papildomi teisės aktai:
Priėmus sprendimą priimti papildomų teisės aktų nereikės.
Priėmus sprendimą, galimos pasekmės: Neigiamų pasekmių nenumatoma.
Sprendimui įgyvendinti reikalingos lėšos: lėšos nereikalingos. 
Numatomo teisinio reguliavimo poveikio vertinimo rezultatai. Numatomo teisinio reguliavimo poveikio vertinimas neatliktinas, nes sprendimo projektu nėra numatoma reglamentuoti iki tol nereglamentuotus santykius, taip pat nėra iš esmės keičiamas teisinis reguliavimas.	
Sprendimo projektą parengė:
Šiaulių miesto savivaldybės administracijos Turto valdymo skyrius. Tiesioginis rengėjas ‒ Turto  valdymo skyriaus vyr. specialistas Deimantas Pučinskis, tel. (+370 41) 59 62 85. 

